Mascații cu ghiozdan. Regulile pentru întoarcerea copiilor în clase.
Elevii trebuie să poarte măști la ore, dar și în pauze. Accesul în școli se face doar cu declarația completată de părinți. Declarația presupune ca părintele să-și asume că elevul este sănătos.
Elevii obligați să meargă la școală au primit un ghid – cadou de la Ministerul Sănătății. Nu le va face viața mai ușoară. Vorbim de un set de reguli fără precedent pentru invățământul românesc.Reguli în școli:Ghidul vine cu o listă lungă de obligații atât pentru elevi, cât și pentru profesori. Copilul trebuie să păstreze cel puțin 1 metru distanță față de colegii lui. Nu are voie să-și dea masca jos cât timp se află la școală și nici să se mute în altă bancă. La ora de sport poate să participe, dar să nu depună prea mult efort. Va fi supravegheat în permanență pentru a nu interacționa prea des cu ceilalți.Până să respecte toate aceste reguli, trebuie să aibă acces în școală. Niciun elev nu intră fără o declarație pe propria răspundere completată de părinți. Practic tu trebuie să-ți asumi că ai un copil sănătos care nu își pune în pericol colegii. Dacă, Doamne ferește, e bolnav, răspunzi penal!Toni Neacșu, avocat: Primirea copiilor la şcoală doar în baza unei declaraţii pe proprie răspundere a părinţilor nu ridică, în principiu, probleme de constituţionalitate. Este adevărat că legea supremă garantează dreptul la educaţie, dar e la fel de adevărat că şi dreptul la sănătate al celorlalţi este garantat. De altfel, şi potrivit legislaţiei actuale, copiii bolnavi pot fi scoşi din colectiv pe perioada unui focar de rujeolă, de exemplu.Iulian Cristache, președintele Federației Naționale a Părinților: Ministerul Sănătății, cu acest contract, se spală pe mâini. Pur și simplu aruncă toată responsabilitatea pe umerii părinților. Dacă tu vii și pui o hârtie în față, pui și o declarație, care poate căpăta și aspect penal, ceea ce mi se pare penibil. Noi devenim doctori peste noapte? Sunt de acord că părinții trebuie să facă un triaj observațional. Dar cât poate să observe un părinte? Sunt părinții care poate nu își dau seama că propriul copil este bolnav și îl trimite la școală.Alexandru Manda, fost președinte al Asociației de Elevi din Constanța: Dacă nici măcar părintele nu poate interzice accesul copiiilor la școală, din propria sa inițiativă, nici statul nu poate să impună părintelui să nu-și trimită copilul la școală, dacă nu completează o declarație pe proprie răspundere, care, din punctul meu de vedere, o consider desuetă. COVID-19 în România este într-o fază de răspândire intracomunitară. Nu putem ști cine este infectat și cine nu este infectat.